Темыркъан зэкъуэшхэр ныбжьыщIэхэм яIуощIэ
Дирижёр цIэрыIуэ Темыркъанхэ Борисрэ Юрийрэ Дунейпсо Адыгэ Хасэм и хэщIапIэм щыIущIащ Тыркум, Израилым, Ставрополь крайм, Осетие Ищхъэрэ-Алание республикэм и Мэздэгу районым щыщхэу Къэбэрдей-Балъкъэрым и «Горный родник» санаторэм зыщызыгъэп- сэху ныбжьыщIэхэм.
Дунейпсо Адыгэ Хасэм и президент Сэхъурокъуэ Хьэутий, Къэбэрдей Адыгэ Хасэм и тхьэмадэ, «Адыгэ псалъэ» газетым и редактор нэхъыщхьэ ХьэфIыцIэ Мухьэмэд, КъБР-м Граждан жылагъуэ IуэхущIапIэхэм ядэлэжьэнымрэ лъэпкъ IуэхухэмкIэ и управленэм и Iэтащхьэ КIурашын Анзор сымэ къыхагъэщащ ныбжьыщIэхэр адэжь щIыналъэм зыщагъэпсэхуну къазэрыхуеблэгъар зэрагуапэр, анэдэлъхубзэр, ди лъэпкъ къафэхэр зрагъэщIэну, Хэкур фIыуэ ялъэгъуну зэрыщыгугъыр.
Темыркъан зэкъуэшхэми жаIащ ныбжьыщIэхэр Налшык зэрыщыхьэщIэр хуабжьу зэрагуапэр икIи ахэр къыхураджащ дяпэкIи адэжь Хэкум къахуеблэгъэну, ди лъэпкъ хабзэхэм зыхагъэгъуэзэну.
ТЕКIУЖЬ Заретэ.
